section_heading: Prvi svjetski rat
paragraph_text: Idućih tjedana Müller je počeo potapati britanske i savezničke trgovačke brodove koji su u stotinama bez pratnje plovili Indijskim oceanom. Uspio je u potpunosti poremetiti plovidbu, te su protiv njega upućene znatne britanske, francuske i ruske snage sa zadatkom njegovog zaustavljanja. Müller je bio poznat po izrazitom korektnom i džentlmenskom postupanju prema protivnicima. Pazio je na civilne žrtve tako da je tijekom njegovog djelovanja od Emdenovih topova poginulo svega pet britanskih mornara tijekom bombardiranja naftnih postrojenja u Madrasu. Müller je 28. listopada 1914. uspješno napao Peneng, te je tom prilikom potopio ruski krstaš Žemčug, te francuski razarač Mousquet.